## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

**Zákazka na poskytnutie služieb uvedených v prílohe č. 1 ZVO – sociálne a iné osobitné služby**

Názov zákazky:

**„Zabezpečenie podpory klasifikovanej výučby predmetu „Informatika“ a „Biológia“ na vybraných stredných školách v zriaďovateľskej pôsobnosti Banskobystrického samosprávneho kraja v školskom roku 2019/2020“**

V Banskej Bystrici, júl 2019

**OBSAH**

1. Identifikácia verejného obstarávateľa
2. Predmet zákazky
3. CPV kód
4. Miesto poskytovania predmetu zákazky
5. Typ zmluvy
6. Predpokladaná hodnota zákazky
7. Lehota na dodanie predmetu zákazky
8. Obhliadka predmetu zákazky
9. Zdroj finančných prostriedkov
10. Rozdelenie predmetu zákazky
11. Komplexnosť dodávky
12. Jazyk ponuky
13. Podmienky predkladania ponúk
14. Podmienky účasti
15. Doklady a dokumenty požadované na preukázania splnenia požiadaviek verejného obstarávateľa na predmet zákazky
16. Obsah ponuky
17. Lehota na predkladanie ponúk
18. Doplnenie, zmena a odvolanie ponuky
19. Náklady na ponuku
20. Variantné riešenie
21. Podmienky zrušenia použitého postupu zadávania zákazky
22. Komunikácia
23. Vysvetlenie požiadaviek uvedených vo Výzve
24. Vyhodnotenie ponúk
25. Kritériá na vyhodnotenie ponúk a pravidlá ich uplatnenia
26. Elektronická aukcia
27. Prijatie ponuky a uzavretie zmluvy
28. Záverečné ustanovenia
29. Prílohy
30. **Identifikácia verejného obstarávateľa**
	1. **Verejný obstarávateľ**

**Názov:** ROZVOJOVÁ AGENTÚRA Banskobystrického samosprávneho kraja, n.o.

 **IČO:** 51 744 422

 **Sídlo:** Námestie SNP 14585/1, 974 01 Banská Bystrica

 **Štatutárny orgán:** JUDr. Gabriela Stopková, riaditeľka

**Typ verejného obstarávateľa:** verejný obstarávateľ podľa ust. § 7 ods. 1 písm. d) ZVO

**Kontaktná osoba vo veciach technických:** Mgr. Monika Frindtová, t.č.: +421 947 798 493; mail: monika.frindtova@dobrykraj.sk

**Komunikačné rozhranie:** https://josephine.proebiz.com/

* 1. V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) ZVO:

 **Názov:** Banskobystrický samosprávny kraj

 **IČO:** 37 828 100

 **Sídlo:** Námestie SNP 23, 974 01 Banská Bystrica

**Kontaktná osoba vo veciach procesu verejného obstarávania:** Ivana Mesiariková – odborná referentka pre verejné obstarávanie, ivana.mesiarikova@bbsk.sk, +421(48)432 56 46

**Komunikačné rozhranie:** https://josephine.proebiz.com/

# Predmet zákazky

* 1. Predmetom zákazky je vytvorenie a udržanie podmienok pre zabezpečenie podpory klasifikovanej výučby programovania pre Android v programovacích jazykoch Kotlin alebo Java, resp. v inom programovacom jazyku pre tvorbu Android aplikácií v rámci predmetu alebo semináru s predmetom vyučovania “Informatika” na gymnáziách, prípadne iných stredných školách v zriaďovateľskej pôsobnosti Banskobystrického samosprávneho kraja (ďalej len “predmet Informatika”).

Predmetom zákazky je rovnako vytvorenie a udržanie podmienok pre zabezpečenie podpory klasifikovanej výučby biológie s rozšíreným záberom na genetickú modifikáciu a genetické inžinierstvo v rámci predmetu alebo semináru s predmetom vyučovania “Biológia”, ktorá bude zahŕňať výučbový experiment obsahujúci manipuláciu s DNA baktérie spĺňajúcej požiadavky bezpečnosti pre výučbové účely z hľadiska geneticky modifikovaných organizmov na gymnáziách, prípadne iných stredných školách v zriaďovateľskej pôsobnosti Banskobystrického samosprávneho kraja (ďalej len “predmet Biológia”).

* 1. Podrobné vymedzenie predmetu zákazky je špecifikované v prílohách tejto výzvy.
	2. Predmetom zákazky je poskytovanie služieb uvedených v Prílohe č. 1 ZVO – sociálne služby a iné osobitné služby, z uvedeného dôvodu sa jedná o zákazku s nízkou hodnotou (§ 5 ods. 3 písm. b) ZVO).
1. **CPV kód**
	1. Spoločný slovník obstarávania (CPV):

Hlavný predmet: hlavný slovník: 80000000-4 Vzdelávacie a školiace (výcvikové) služby

Doplnkový predmet: hlavný slovník: 80340000-9 Špeciálne vzdelávanie

# Miesto poskytovania predmetu zákazky

* 1. Predmet zákazky bude poskytovaný v priestoroch nasledovných škôl:

|  |
| --- |
| Gymnázium Andreja Sládkoviča, Banská Bystrica |
| Gymnázium Mateja Hrebendu, Hnúšťa |
| Stredná priemyselná škola dopravná, Zvolen |
| Gymnázium Andreja Kmeťa, Banská Štiavnica |
| Stredná odborná škola obchodu a služieb, Krupina |
| Gymnázium, Detva |
| Gymnázium Andreja Sládkoviča, Krupina |
| Gymnázium Boženy Slančíkovej – Timravy, Lučenec |
| Gymnázium Martina Kukučína, Revúca |
| Gymnázium Ivana Kraska – Ivan Krasko Gimnázium, Rimavská Sobota |
| Gymnázium Augusta Horislava Škultétyho, Veľký Krtíš |
| Gymnázium Ľudovíta Štúra, Zvolen |
| Technická akadémia, Zvolen |
| Gymnázium Františka Švantnera, Nová Baňa |
| Gymnázium – Gimnázium, Fiľakovo |
| Gymnázium Milana Rúfusa, Žiar nad Hronom |
| Stredná odborná škola, Žarnovica |

Bližšie v prílohe tejto Výzvy.

# Typ zmluvy

* 1. S úspešným uchádzačom bude uzavretá Zmluva o podpore výučby (v zmysle ust. § 262 ods. 1 v spojení s ust. § 269 ods. 2 zákona č. 513/1991 Zb. Obchodný zákonník v znení neskorších predpisov). Záväzný návrh Zmluvy o podpore výučby tvorí prílohu tejto Výzvy.
	2. Verejný obstarávateľ určuje svoje obchodné podmienky realizácie predmetu zákazky v zmluve, ktorá bude uzavretá s úspešným uchádzačom. Zmluva tvorí prílohu Výzvy. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v prílohe tejto Výzvy.
	3. Verejný obstarávateľ považuje zmluvné podmienky uvedené v prílohe tejto Výzvy za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).

# Predpokladaná hodnota zákazky

* 1. Predpokladaná hodnota zákazky bola stanovená na **103.500,00 € bez DPH**.

# Lehota na dodanie predmetu zákazky

* 1. Úspešný uchádzač bude poskytovať služby počas školského roka 2019/2020. Podrobnejšie podmienky sú uvedené v prílohách tejto výzvy.

# Obhliadka predmetu zákazky

* 1. Nepoužije sa.
1. **Zdroj finančných prostriedkov**
	1. Predmet zákazky bude financovaný z prostriedkov verejného obstarávateľa.
2. **Rozdelenie predmetu zákazky**
	1. Predmet zákazky sa nedelí na časti.
3. **Komplexnosť dodávky**
	1. Uchádzač predloží ponuku na celý predmet zákazky tak, ako je definovaný v tejto Výzve a jej prílohách.
4. **Jazyk ponuky**
	1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.
	2. Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.
	3. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v tejto Výzve **a vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
	5. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena za predmet zákazky bez DPH,
* sadzba DPH,
* celková cena za predmet zákazky vrátane DPH,
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.
	2. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	3. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	4. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač **musí** spĺňať všetky podmienky účasti týkajúce sa **osobného postavenia podľa § 32 ods. 1 ZVO:**

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

 b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

 c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

 d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

 e) je oprávnený dodávať tovar, uskutočňovať stavebné práce alebo poskytovať službu,

 f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

 g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

 h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa § 32 odseku 1

 a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

 b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

 c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

 d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

 e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

 f) písm. f) doloženým čestným vyhlásením.

Verejný obstarávateľ informuje uchádzačov, že doklad, ktorý **nevyžaduje predkladať** od uchádzačov, z dôvodu použitia údajov z informačných systémov verejnej správy, je: čestné vyhlásenie, že uchádzač nemá uložený zákaz účasti vo verejnom obstarávaní (**§ 32 ods. 2 písm. f) ZVO**), to platí pre uchádzača, ktorý je zapísaný v zozname hospodárskych subjektov, avšak **uchádzač v ponuke uvedie skutočnosť, že je zapísaný v zozname hospodárskych subjektov.**

3. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

4. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

5. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

1. právoplatné rozhodnutie príslušného správneho orgánu, proti ktorému nie je možné podať žalobu,
2. právoplatné rozhodnutie príslušného správneho orgánu, proti ktorému nebola podaná žaloba,
3. právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo
4. iný právoplatný rozsudok súdu.

6. Uchádzač sa považuje za spĺňajúceho podmienky účasti týkajúce sa osobného postavenia podľa § 32 odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

7. Uchádzač môže preukázať splnenie podmienok účasti osobného postavenia uvedených v § 32 odseku 1. písm. a) až f), zápisom do zoznamu hospodárskych subjektov.

* 1. Uchádzač musí spĺňať podmienku účasti týkajúcu sa **technickej alebo odbornej spôsobilosti podľa § 34 ods. 1 písm. a) ZVO** predložením **zoznamu poskytnutých služieb za predchádzajúce tri roky** od vyhlásenia verejného obstarávania s uvedením, cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.
* Pre splnenie podmienky účasti podľa § 34 ods. 1 písm. a) ZVO verejný obstarávateľ požaduje od uchádzača preukázať, že zabezpečil podporu výučbe:
	+ biológie vrátane problematiky genetickej modifikácie, ktorá obsahovala vykonanie experimentu, pričom výučba musela spĺňať nasledovné minimálne požiadavky:
		- rozsah min. 30 vyučovacích hodín,
		- praktická časť - výučbový experiment - zahŕňala experiment obsahujúci manipuláciu s DNA baktérie spĺňajúcej požiadavky bezpečnosti pre výučbové účely z hľadiska geneticky modifikovaných organizmov
	+ programovania pre Android, pričom výučba musela spĺňať nasledovné minimálne požiadavky
		- rozsah min. 30 vyučovacích hodín,
		- výučba využívala programovací jazyk Kotlin alebo Java resp. iný programovací jazyk pre tvorbu Android aplikácií
		- výučba prebiehala aplikáciou metodiky eduScrum alebo obdobnej metodiky, podrobne opísanej v opise predmetu zákazky tejto výzvy.

Tieto skutočnosti uchádzač preukáže zoznamom poskytnutých službách, z ktorého bude vyplývať splnenie vyššie uvedených požiadaviek, prípadne inými dôkazovými prostriedkami (preukázanie zmluvného vzťahu, dodacie listy, faktúry doplnené čestným vyhlásením uchádzača a pod.). Dôkazom môže byť aj referencia v zmysle ZVO.

Verejným obstarávateľom stanovené predmetné podmienky účasti vyplývajú z potreby preukázania minimálnych praktických skúseností uchádzača s poskytovaním služieb rovnakého alebo obdobného charakteru ako je tento predmet zákazky. Každá z vyžadovaných referencií preukazuje schopnosť dodať predmet inej cieľovej skupine žiakov, z ktorých všetky sa pri plnení predmetu zákazky v implementačnej praxi plnenia vyskytnú. Splnenie podmienok účasti by malo založiť predpoklad, že uchádzač ovláda problematiku nevyhnutnú na poskytnutie tohto predmetu zákazky.

* 1. Uchádzač musí spĺňať podmienku účasti týkajúcu sa **technickej alebo odbornej spôsobilosti podľa § 34 ods. 1 písm. g) ZVO** predložením údajov o vzdelaní a odbornej praxi alebo o odbornej kvalifikácii osôb určených na plnenie zmluvy bez ohľadu na to, v akom zmluvnom vzťahu sú k uchádzačovi.

Z dokladov, ktoré predloží uchádzač, musia byť minimálne zrejmé:

* údaje o vzdelaní a odbornej praxi odborných garantov, čo uchádzač preukáže predložením profesijných životopisov s požadovanými údajmi;
* najvyššie dosiahnuté vzdelanie odborných garantov, čo uchádzač preukáže predložením dôkazu o dosiahnutom stupni vzdelania – vysokoškolského diplomu.
* Pre splnenie podmienky účasti podľa § 34 ods. 1 písm. g) verejný obstarávateľ požaduje od uchádzača predložiť **údaje o odbornej kvalifikácii osôb, ktoré budú zodpovedné za realizáciu poskytnutých služieb a budú určené na plnenie zmluvy:**
	+ **odborný garant č. 1 – odborný garant výučby pre predmet Informatika** musí spĺňať nasledovné minimálne požiadavky:
* úspešne ukončené vysokoškolské vzdelanie 2. stupňa;
* pedagogické vzdelanie alebo doplňujúce pedagogické štúdium;
* aspoň jedna profesionálna praktická skúsenosť s výučbou programovania pre Android v rámci výučby predmetu na gymnáziu/strednej škole v rozsahu min. 30 vyučovacích hodín.
	+ **odborný garant č. 2 – odborný garant výučby genetickej modifikácie** musí spĺňať nasledovné minimálne požiadavky:
* úspešne ukončené vysokoškolské vzdelanie 2. stupňa v oblasti genetiky, molekulárnej biológie alebo obdobného študijného odboru;
* pedagogické vzdelanie alebo doplňujúce pedagogické štúdium;
* aspoň jedna profesionálna praktická skúsenosť s výučbou genetickej modifikácie v rámci výučby predmetu na gymnáziu/strednej škole v rozsahu min. 30 vyučovacích hodín aj s praktickým experimentom (experiment je súčasťou časovej dotácie 30 vyučovacích hodín).

Verejný obstarávateľ požadovaním tejto podmienky účasti na odborného garanta skúma schopnosť uchádzača dodať požadovaný predmet zákazky. Druhý stupeň vysokoškolského štúdia v oblasti genetiky, molekulárnej biológie alebo obdobného študijného odboru pre odborného garanta č.2 sa požaduje z dôvodu preukázania schopnosti pripraviť laboratórne výučbové experimenty, ktoré sú súčasťou predmetu zákazky a splnenie tejto podmienky poskytuje verejnému obstarávateľovi záruku schopnosti uchádzača predmet dodať. Podmienka doplňujúceho pedagogického štúdia alebo pedagogického vzdelania preukazuje schopnosť uchádzača pripraviť obsah výučbových hodín v požadovanej kvalite a zaškoliť odborníkov z praxe tak, aby počas výučby využívali adekvátne didaktické a pedagogické postupy. Podmienka praktickej skúsenosti slúži na preukázanie schopnosti efektívnej práce s cieľovou skupinou výučby, ktorú predpokladá predmet zákazky a jej splnenie je zárukou schopnosti uchádzača predmet zákazky dodať a výučbu realizovať.

Verejný obstarávateľ umožňuje uchádzačom na preukázanie splnenia podmienok účasti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia podľa § 32 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami, uchádzač alebo záujemca môže využiť kapacity inej osoby len vtedy, ak táto bude reálne vykonávať služby, na ktoré sa kapacity vyžadujú.

1. **Doklady a dokumenty požadované na preukázanie splnenia požiadaviek verejného obstarávateľa na predmet zákazky**
	1. Uchádzač predloží vo svojej ponuke podrobný opis ním ponúkaných služieb, pričom platí, že z opisu, ktorý uchádzač predloží, musí vyplývať splnenie minimálnych požiadaviek verejného obstarávateľa na predmet zákazky, ako ich zadefinoval vo výzve na predkladanie ponúk. Podrobný opis (návrh na plnenie predmetu zákazky/zmluvy) musí byť členený na jednotlivé predmety (Biológia/Informatika) a musí byť rozdelený na jednotlivé fázy (príprava, implementácia, monitorovanie). Podrobný opis bude prílohou zmluvy.
	2. Uchádzač predloží vo svojej ponuke podrobný položkový rozpočet, v ktorom zohľadní všetky svoje režijné náklady, náklady na materiálne a personálne zabezpečenie realizácie predmetu zákazky, pričom pri zostavovaní rozpočtu musí uchádzač vychádzať z podrobného opisu ním ponúkaných služieb (dokument podľa predošlého bodu). Podrobný položkový rozpočet bude prílohou zmluvy.

# Obsah ponuky

* 1. Ponuka musí obsahovať:
* **krycí list ponuky** - uchádzača, (Príloha č. 1 Výzvy), v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača a označenie súťaže,
* **dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia a technickej alebo odbornej spôsobilosti podľa Výzvy,
* **návrh na plnenie kritérií** **uchádzača** (cenová ponuka), vložený do systému JOSEPHINE (Príloha č. 5 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,

# Lehota na predkladanie ponúk

* 1. Ponuky musia byť **doručené do 26.07.2019 do 09:00:00 hodiny.**

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Doplnenie, zmena a odvolanie ponuky**
	1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).
2. **Náklady na ponuku**
	1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.
3. **Variantné riešenie**
	1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené.
4. **Podmienky zrušenia použitého postupu zadávania zákazky**
	1. Verejný obstarávateľ môže zrušiť použitý postup zadávania zákazky. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných i internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma.
	3. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca, resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali verejné obstarávania prostredníctvom webovej stránky verejného obstarávateľa systému JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho verejného obstarávania prostredníctvom notifikačných e-mailov, aby v danom verejnom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
	6. Ak výzva nie je verejná, prístup k danému obstarávaniu si môžete zabezpečiť vložením kódu do systému JOSEPHINE, ktorý vám bude zaslaný zo systému e-mailom. Kód mate možnosť vložiť po registrácii a prihlásení na doméne  <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k tomuto tendru. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo „ZAUJÍMA MA TO“ (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
1. **Vyhodnotenie ponúk**
	1. Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.
	2. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
	3. V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.
	4. Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

# Kritériá na vyhodnotenie ponúk a pravidlá ich uplatnenia

* 1. Ponuky sa vyhodnocujú na základe najnižšej ceny. Pod cenou sa rozumie celková cena za predmet zákazky v EUR s DPH.
	2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.
	3. Uchádzač vloží svoju cenovú ponuku, ako celkovú cenu vo finančnom vyjadrení, do formulára v aplikácií JOSEPHINE. Do konečnej ceny zákazky, teda ceny, ktorá bude zmluvnou cenou, sú započítané všetky doteraz vynaložené výdavky a v budúcnosti vynaložené výdavky úspešného uchádzača, súvisiace s plnením predmetu tejto zákazky. Prípadné zmeny sú upravené zmluvou.
1. **Elektronická aukcia**
	1. Nepoužije sa.

# Prijatie ponuky a uzavretie zmluvy

* 1. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
	2. Úspešný uchádzač bezodkladne, najneskôr však do 7 pracovných dní odo dňa doručenia výzvy na podpis zmluvy doručí **4x podpísanú** **Zmluvu o podpore výučby vrátane príloh** na adresu verejného obstarávateľa uvedenú v bode 1 tejto výzvy.
	3. Verejný obstarávateľ si vyhradzuje právo neuzavrieť zmluvu o podpore výučby s úspešným uchádzačom, ak nebudú verejným obstarávateľom vyčlenené finančné prostriedky na predmet zákazky.
	4. Verejný obstarávateľ si vyhradzuje právo zrušiť použitý postup zadávania zákazky, ak cenová ponuka úspešného uchádzača bude vyššia ako predpokladaná hodnota zákazky.

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

# Prílohy

* Príloha č. 1 Výzvy – Krycí list ponuky
* Príloha č. 2 Výzvy – Opis predmetu zákazky
* Príloha č. 3 Výzvy – Zmluva o podpore výučby
* Príloha č. 4 Výzvy – Čestné vyhlásenie v zmysle § 32 ods. 1 písm. f) ZVO
* Príloha č. 5 Výzvy – Návrh na plnenie kritéria